בראד גילברט

בראד גילברט (באנגלית: Brad Gilbert; נולד ב-9 באוגוסט 1961), הוא טניסאי יהודי-אמריקאי בעבר ומאמן טניס בהווה. בשיאו (1 בינואר 1990) דורג במקום רביעי בעולם ביחידים. זכה במדליית ארד אולימפית (סיאול 1988). הוא זכה ב-20 תוארי ATP ליחידים ביניהם, 3 פעמים בטורניר אליפות תל אביב הפתוחה בטניס (1985, 1986 ו-1988), יותר מכל טניסאי אחר וב-20 סגני אליפות ATP ליחידים.

גילברט אימן טניסאים מהטובים בעולם ביניהם את אנדרה אגאסי, אנדי רודיק, אנדי מארי, קיי נישיקורי וקוקו גוף.

 ביוגרפיה 
גילברט נולד למשפחה יהודית באוקלנד, קליפורניה. הוא החל לשחק טניס בגיל 4 בעקבות שני אחיו הגדולים, בארי ג'וניור ודנה גילברט , לאחר שאביו, בארי גילברט, מורה להיסטוריה ובעלים של חברת נדל"ן, החל לעסוק בספורט.

1981
בטורניר הטניס של המכביה האחת-עשרה שנערך ביולי 1981 הוא זכה בשתי מדליות, זהב וכסף. מדליית כסף בטורניר ליחידים לאחר שהפסיד במשחק הגמר לשלמה גליקשטיין מישראל (2–6, 2–6) ובמדליית זהב ביחד עם ג'ון לוין  לאחר שניצחו במשחק הגמר את ריק מאייר  ופול ברנשטיין מארצות הברית.

1982
זכייה ראשונה בטורניר ATP
באליפות המכללות שנערכה בשנת 1982 הוא הפסיד במשחק הגמר למייק ליץ'  בשתי מערכות (5–7, 3–6). בנובמבר אותה שנה הוא זכה באליפות טייפה לאחר ניצחון במשחק הגמר על קרייג ויטוס  מארצות הברית (6–1, 6–4).

1985
באליפות תל אביב הפתוחה בטניס הוא זכה בשני תארים, אחד ביחידים לאחר ניצחון במשחק הגמר על עמוס מנסדורף מישראל (6–3, 6–2) ואחד בזוגות עם איליה נסטסה מרומניה.

בגמר ה-ATP שנערך בניו יורק הוא ניצח בסיבוב הראשון את ג'ון מקנרו מארצות הברית (2 בעולם) ב-3 מערכות (5–7, 6–4, 6–1). מקנרו שזכה בשנתיים הקודמות בתואר, יצא לחופשה מטניס של 6 חודשים, לאחר טורניר זה.

1987
באליפות ארצות הברית שנערכה בספטמבר 1987 הוא הפסיד במשחק רבע הגמר לג'ימי קונורס מארצות הברית (6 בעולם) ב-4 מערכות (6–4, 3–6, 4–6, 0–6).

בטורניר פריז מאסטרס שנערך בנובמבר 1987 הוא הפסיד במשחק הגמר לטים מיוט  מארצות הברית ב-5 מערכות (6–2, 3–6, 5–7, 7–6(7–5), 3–6).

1988
בטורניר פריז מאסטרס שנערך באוקטובר 1988 הוא הפסיד במשחק הגמר לעמוס מנסדורף ב-3 מערכות (3–6, 2–6, 3–6). בשלב חצי הגמר הוא ניצח את האלוף היוצא טים מיוט ב-2 מערכות (7–5, 6–3)

1989
שנת השיא שלו
בטורניר סינסינטי מאסטרס שנערך באוגוסט 1989 זכה בתואר לאחר ניצחון במשחק הגמר על סטפן אדברג משוודיה (3 בעולם) ב-3 מערכות (6–4, 2–6, 7–6(7–5)). בדרך אל התואר הוא ניצח בסיבוב השלישי את פיט סמפראס מארצות הברית ב-3 מערכות (6–7, 6–3, 6–4), בשלב רבע הגמר את מייקל צ'אנג מארצות הברית (5 בעולם) ב-3 מערכות (3–6, 7–6, 6–3), ובמשחק חצי הגמר את בוריס בקר מגרמניה (2 בעולם) ב-3 מערכות (3–6, 6–3, 6–4). היה זה התואר הגדול ביותר שלו במהלך הקריירה שלו. בסל הכל הוא זכה במהלך השנה בחמישה תוארי יחידים וסיים אותה במקום רביעי בעולם, הישג השיא שלו.

1990
באליפות וימבלדון שנערכה בסוף יוני 1990 הוא הפסיד במשחק רבע הגמר לבוריס בקר (2 בעולם) ב-3 מערכות (6–4, 6–4, 6–1), שהגיע למשחק הגמר.

בטורניר סינסינטי מאסטרס שנערך באוגוסט 1990 הפסיד במשחק הגמר לסטפן אדברג (1 בעולם) ב-3 מערכות (6–1, 6–1) ולא הצליח להגן על תוארו.

הישגים כשחקן
במהלך הקריירה שלו הוא ניצח שחקנים מהטובים בעולם ביניהם: ג'ון מקנרו, בוריס בקר, סטפן אדברג, פיט סמפרס (דורג במקום 4 בעולם), ג'ים קורייר (דורג במקום 3 בעולם), יוהאן קריק, ארון קריקסטיין, אליוט טלצ'ר , קרל קובצ'ק  ובריאן טיצ'ר, אנדרס גומס, מילוסלב מצ'יז'  וקארל נובצ'ק 

קריירה כמאמן
אנדרה אגאסי
גילברט אימן את אנדרה אגאסי ממרץ 1994 ועד ינואר 2002. תחתיו אגאסי דורג ראשון בעולם (אפריל 1995), זכה ב-6 גראנד סלאם מתוך 8 תארים בהם זכה וזכה בתואר אלוף אולימפי (אטלנטה 1996).

אנדי רודיק
גילברט אימן את אנדי רודיק מ-3 ביוני 2003 ועד 12 בדצמבר 2004. רודיק זכה באליפות ארצות הברית הפתוחה תואר גראנד סלאם היחיד שלו (2003), הגיע לראשונה למשחק גמר אליפות וימבלדון (2004) ודורג במקום ראשון בעולם (נובמבר 2003).

אנגי מארי
גילברט אימן את אנדי מארי מ-26 ביולי 2006 ועד 14 בנובמבר 2007. תחתיו מארי דורג מקום שמני בעולם, דירוג השיא שלו באותה העת.

קיי נישיקורי
גילברט אימן את קיי נישיקורי מדצמבר 2010 ועד סוף 2011. אותה שנה נישיקורי ניצח שלושה שחקנים מהעשירייה הראשונה בעולם ביניהם: נובאק ג'וקוביץ' מסרביה שדורג במקום ראשון בעולם, את תומאש ברדיך מצ'כיה שדורג במקום שביעי בעולם ואת ז'ו-וילפריד צונגה מצרפת שדורג במקום שמיני בעולם. אותה שנה הוא הגיע למשחק חצי הגמר בטורניר שאנגחאי מאסטרס.

קוקו גוף
עם הצטרפותו של גילברט לצוות המאמנים של קוקו גוף באוגוסט 2023 עד 18 בספטמבר 2024, גוף דורגה במקום 2 בעולם (10 ביוני 2024) וזכתה בשני תוארי גראנד סלאם, יחידות (ארצות הברית 2023) וזוגות נשים (צרפת 2024).

 תארים והישגים 
בשנת 2022 זכה להיכלל ביד לאיש הספורט היהודי.

קישורים חיצוניים


קטגוריה:אמריקאים ילידי קליפורניה
קטגוריה:אוקלנד (קליפורניה): אישים
קטגוריה:טניסאים אמריקאים
קטגוריה:טניסאים יהודים אמריקאים
קטגוריה:אלופי המכביה: טניסאים
קטגוריה:מאמני טניס
קטגוריה:חברי היכל התהילה של הספורטאים היהודים: אמריקאים
קטגוריה:קליפורניה: ספורטאים
קטגוריה:אמריקאים שנולדו ב-1961